Nibrai

Nibrai – kaimas Klaipėdos rajono savivaldybėje, 4 km į šiaurės vakarus nuo Priekulės, 1 km į pietus nuo Dituvos, tarp Minijos upės, Klaipėdos–Pagėgių geležinkelio ir plento .

 Etimologija 
Pavadinimas Nibrai kilęs greičiausiai iš pavardės, tačiau tokios nėra paliudytos kaime ar apylinkėse, jokia panaši neužrašyta ir Lietuvių pavardžių žodyne. Galbūt susijęs su žodžiais nibrė „kiaulės snukis“, nibras „koks smulkus darbas, knebinys“, nibras „jonvabalis“. Kaimas dar vadintas Macgrotais. Šis – iš vardo Matz (Matas) ir neaiškios kilmės vardo, kurio šaknis *Grēt-, Grit- (plg. minimus asmenis Jorge Gretthenn, Jörge Gretyn ir kt., bei lietuviškas pavardes Gri̇̀tė, Gritė́nas).

 Istorija 
Kaimas minimas 1683 m. 1785 m. minimas kaip karališkasis kaimas, 7 sodybos.

XIX a. pradžioje žemdirbių Nibrų kaime gyveno 37 žmonės, buvo 7 ugniakurai. XIX a. viduryje gyveno 79 žmonės, buvo 10 sodybų, kalbėta lietuviškai ir vokiškai. XIX a. viduryje kaimo žemes perkirto plentas ir geležinkelis Klaipėda–Šilutė–Tilžė. XX a. pr. buvo vėjo malūnas. Po 1944 m. kaimas suniokotas, kapinės nusiaubtos.

 Gyventojai 

 Žymūs žmonės 
 Hansas Jurgis Dumpys (g. 1933 m.) – evangelikų liuteronų vyskupas;
 Jurgis Dumpis (1889–1964) Klaipėdos krašto sukilimo dalyvis;Dumpys Hansas Jurgis ir Dumpis Jurgis // Mažosios Lietuvos enciklopedija. – T. I (A-Kar). – Vilnius: Mokslo ir enciklopedijų leidybos institutas, 2003; 328–329 psl.
 Vilhelmas Dumpis (1905 m. – (?)) – iš lietuvininkų kilęs vokiečių skulptorius.

 Šaltiniai 

Kategorija:Klaipėdos rajono savivaldybės gyvenvietės